**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2025,

**ktorým sa mení a dopĺňa zákon č. 44/1988 Zb. o ochrane a využití nerastného**

**bohatstva (banský zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 44/1988 Zb. o ochrane a využití nerastného bohatstva (banský zákon) v znení zákona Slovenskej národnej rady č. 498/1991 Zb., zákona č. 558/2001 Z. z., zákona č. 203/2004 Z. z., zákona č. 587/2004 Z. z., zákona č. 479/2005 Z. z., zákona č. 219/2007 Z. z., zákona č. 577/2007 Z. z., zákona č. 73/2009 Z. z., zákona č. 104/2010 Z. z., zákona č. 114/2010 Z. z., zákona č. 258/2011 Z. z., zákona č. 311/2013 Z. z., zákona č. 160/2014 Z. z., zákona č. 285/2014 Z. z., zákona č. 314/2014 Z. z., zákona č. 374/2014 Z. z. a zákona č. 205/2023 Z. z. sa mení a dopĺňa takto:

1. V § 32a ods. 1 sa suma „20 000 Sk“ nahrádza sumou „1 082 eur“.
2. V § 32a ods. 3 druhej vete sa suma „0,02 Sk“ nahrádza sumou „0,0013 eur “.
3. V § 32a ods. 3 sa na konci pripája táto veta: „Úhrada za uskladňovanie plynov alebo kvapalín je príjmom Environmentálneho fondu.“.
4. V § 32a odsek 6 znie:

„(6) Úhrada podľa odseku 2 je vo výške 50 % príjmom Environmentálneho fondu a vo výške 50 % príjmom obce, na ktorej území sa nachádzajú vydobyté nerasty. Ak sa dobývací priestor nachádza na územiach viacerých obcí, obvodný banský úrad určí pomerné podiely obcí podľa množstva nerastov vydobytých z výhradného ložiska alebo viacerých výhradných ložísk v rámci dobývacieho priestoru. Príslušnú časť úhrady podľa prvej vety odvedie obvodný banský úrad do rozpočtu obce do 30 dní od prijatia úhrady. Výnos z úhrady za vydobyté nerasty, ktorý je príjmom obce, sa použije na úhradu výdavkov súvisiacich s nákladmi na zlepšovanie stavu životného prostredia.“.

1. V § 32b ods. 2 písm. c) sa suma „1 000 Sk“ nahrádza sumou „67,20 eur“.

**Čl. II**

Tento zákon nadobúda účinnosť 1. marca 2025.